Philip Basoah

Wɔatwerɛ nsɛm wei ɛwɔ Asante kasa mu

Philip Atta Basoah yɛ Ghana amanyɔni na ɔyɛ  Mmarahyɛ Badwa a ɛtɔ so nson (7) a ɛwɔ Ghana Amansin a ɛtɔ so anan (4)no muni a ogyina Kumawu Mmrahyɛbadwam mpɛsoa ananmu wɔ Ashanti Mantam mu wɔ Ɔman Ho Dɔ Kuw Foforo (New Patriotic Party) no tekiti so.

 Ne mmofraase abrabɔ 
Wɔwoo Philip wɔ Obubuo bosome da ɛtɔ so dunwɔtwe (18), afe 1969, na owui Memeneda, Ɔbɛnem bosome da etɔ so aduonu nson (27), afe 2023. Ofiri Kumawu a ɛwɔ Ashanti Mantam mu wɔ Ghana.

 Nhomasua 
Onyaa master’s abodin krataa wɔ Paris sukuu a wɔawie a ɛhwɛ adwumayɛ so (Paris graduate school of management) wɔ afe 2012 mu na ɔsan nso nyaa Bachelor of Arts wɔ Cape Coast Suapɔn mu (University of Cape Coast, Ghana) wɔ afe 2000 mu. Ɔsan nso nyaa ne A level adansedie krataa (GCE Advanced level) wɔ afe 1994 mu ne ne O level adansedie krataa (GCE Ordinary level) wɔ afe 1991 mu ne ne MLSC wɔ afe 1986 mu.

 Adwuma 
Na ɔyɛ nnwuma sohwɛfo ma Ghana Nhomasua Dwumadibea (Ghana Education Service) wɔ Ashanti Mantam mu. Ɔsan nso yɛ Ɔmantam Panyin wɔ Mpɔtam Aban Dwumadibea (Ministry of Local Government) ma Sekyere Apueɛ Mansin (Sekyere East District) firi bosome Ayɛwohomumɔ afe 2005 kosi bosome Ɔpɛpɔn afe 2009 mu. Na ɔyɛ ɔkyerɛkyerɛfoɔ wɔ Agogo Ntoaso Sukuu (Agogo Senior High School).

 Amanyɔsɛm adwuma 
Na ɔyɛ NPP muni ne mmarahyɛbadwani a ɔhwɛ Kumawu Mmrahyɛbadwam mpɛsoa so wɔ Ashanti Mantam mu. Wɔ afe 2016 Ghana amansan abatoɔ mu no, odii nkonim wɔ mmarahyɛ badwa no mu a onyaa amba 21,794 a ɛyɛɛ 78.2% wɔ abatoɔ a wɔtoeɛ nyinaa mu bere a NDC mmarahyɛ badwa mu ɔkannifoɔ Emmanuel William Amoako nyaa amba 5,899 a ɛyɛ 21.2% wɔ abatoɔ a wɔtoeɛ nyinaa mu bere a CPP mmarahyɛ badwa mu ɔkannifoɔ Opoku Kyei Clifford nyaa amba 188 a ɛyɛɛ abatoɔ a wɔtoeɛ nyinaa mu 0.7%. Wɔ afe 2020 Ghana amansan abatoɔ mu no, ɔdii nkonim wɔ mmarahyɛ badwa no mu a onyaa amba 14,960 a ɛyɛɛ 51.1% wɔ abatoɔ a wɔtoo no nyinaa mu bere a NDC mmarahyɛ badwa mu ɔkannifoɔ Bernard Opoku Marfo nyaa amba 2,439 a ɛyɛɛ 8.3% wɔ abatoɔ a wɔtoeɛ nyinaa mu bere a mmarahyɛ badwa mu ɔkannifoɔ Duah Kwaku a ɔde ne ho (independent) nyaa 11,698 abatoɔ a ɛyɛɛ 40% wɔ abatoɔ a wɔtoeɛ nyinaa mu na GUM mmarahyɛbadwani a ɔpɛ sɛ ɔyɛ Nana Amoako nyaa amba 174 a ɛyɛɛ 0.6% wɔ abatoɔ a wɔtoeɛ nyinaa mu.

 Boayikuw ahorow 
Na ɔyɛ Adwumayɛ (Employment), Asetena mu Yiedie (Social Welfare) ne Ɔman Nnwuma Boayikuo (State Enterprises Committee) no Titenani (Chairperson) na ɔsan yɛ Asase ne Kwaeɛ Boayikuo no muni  member of Lands and Forestry Committee) na ɔsan yɛ Boayikuo a Wɔpaw Nipa no muni (member of the Selection Committee).

 Adɔeyɛ 
Wɔ bosome Oforisuo afe 2021 mu no, ɔde nteteeɛ nnwinnadeɛ maa adwumfo (artisans) a wɔwɔ Kumawu Mmrahyɛbadwam mpɛsoa mu de boaa mmabun (youth) no ma wɔanya nimdeɛ (employable skills) a wɔbɛtumi ayɛ adwuma.

 N'abrabɔ mu nsɛm 
Na ɔyɛ Kristoni.

 Owuo 
Basoah wui wɔ Ɔbɛnem bosome da a ɛtɔ so aduonu nson (17), afe 2023, na na wadi mfeɛ aduonum anan (54).

 Ntotoho 

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2017–2021